|  |
| --- |
| **Criteria 7 : Facilities and Infrastructure** |
| **Req-7.3** | **:** | A digital library is shown to be set-up, in keeping with progress in information and communication technology. |
| **ผู้รับผิดชอบ Criteria** | **:** | ฐิติชญาณ์ ก๋าคำ  |
| **หน่วยงาน** | **:** | สำนักหอสมุด |

**ผลการดำเนินงาน :**

สำนักหอสมุด เป็นแหล่งสนับสนุนการเรียนรู้ที่สำคัญภายในมหาวิทยาลัย โดยเป็นแหล่งเรียนรู้สำหรับนักศึกษา อาจารย์ บุคลากร นักวิจัย ให้ได้ใช้บริการค้นคว้า หาความรู้จากหนังสือ ตำรา วารสาร วิทยานิพนธ์ รายงานการวิจัย สื่ออิเล็กทรอนิกส์ และฐานข้อมูลต่าง ๆ จึงได้กำหนดวิสัยทัศน์ของสำนักหอสมุดไว้ว่า “เป็น Smart Library ที่สนับสนุนการเรียนการสอน การวิจัย และส่งเสริมการเรียนรู้ตลอดชีวิต” และจาก[นโยบายการบริหารงานและแนวทางพัฒนาของสำนักหอสมุดในการพัฒนาห้องสมุดให้เป็นห้องสมุดดิจิทัล](https://maejo.link?L=d0Fh) ในระยะ 4 ป (12 ก.ค. 2565 - 11 ก.ค. 2569) และให้สอดคล้องกับความก้าวหน้าของเทคโนโลยีสารสนเทศและการสื่อสาร ตลอดจนได้มี[การจัดทำแผนปฏิบัติงาน สำนักหอสมุด ประจำปีงบประมาณ 2566](https://maejo.link/?L=c9Zj) เพื่อตอบสนองความต้องการจำเป็นของการจัดการเรียนการสอน การเรียนรู้และการวิจัย การพัฒนาการเรียนรู้ของผู้เรียน เพื่อให้สำนักหอสมุดก้าวสู่การเป็น Digital Library จึงได้กำหนดยุทธศาสตร์เพื่อการดำเนินงานของสำนักหอสมุด จำนวน 2 ยุทธศาสตร์ เพื่อขับเคลื่อนสู่การเป็น Digital Library ดังนี้

1. **ยุทธศาสตร์สำนักหอสมุดมิติที่** 6.1 ด้านทรัพยากรสารสนเทศ (Smart Service)

**เป้าประสงค์ที่** 6.1.1 เป็นแหล่งรวมทรัพยากรสารสนเทศที่เอื้อต่อการเรียนรู้ในยุคดิจิทัล สามารถเข้าถึงได้ทุกที่ ทุกเวลา

**ตัวชี้วัดที่** 6.1.1.1 ร้อยละความสำเร็จของการดำเนินงานตามแผน

**กลยุทธ์ในการขับเคลื่อนการดำเนินงานที่** 6.1.1.1.1 มุ่งเน้นการจัดหาและผลิตทรัพยากรสารสนเทศอิเล็กทรอนิกส์เพื่อสนับสนุนการเป็น Digital Library

1. **ยุทธศาสตร์สำนักหอสมุดมิติที่** 6.2 ด้านการบริการสารสนเทศ (Smart Service, Smart Place)

**เป้าประสงค์ที่** 6.2.1 เป็นหน่วยงานที่บริการสนับสนุนการวิจัย (Research Support Service) ที่ครบวงจร

**ตัวชี้วัดที่** 6.2.1.2 จำนวนบริการที่นำเทคโนโลยีสารสนเทศมาใช้ในการให้บริการ

**กลยุทธ์ในการขับเคลื่อนการดำเนินงานที่** 6.2.1.2.1 พัฒนาและสนับสนุนให้มีการนำเทคโนโลยีสารสนเทศมาใช้ในการบริการ เพื่อก้าวสู่ Digital Services

**ด้านการมุ่งเน้นการจัดหาและผลิตทรัพยากรสารสนเทศอิเล็กทรอนิกส์เพื่อสนับสนุนการเป็น Digital Library** นั้น สำนักหอสมุดได้ดำเนินการการจัดหาทรัพยากรสารสนเทศอิเล็กทรอนิกส์ โดยมี[การแบ่งสัดส่วนในการจัดซื้อทรัพยากรสารสนเทศประเภทอิเล็กทรอนิกส์](https://erp.mju.ac.th/openFile.aspx?id=NjIzMzk5&method=inline)กับทรัพยากรสารสนเทศประเภทสิ่งพิมพ์ให้มีสัดส่วนที่มุ่งไปสู่การเป็นห้องสมุดดิจิทัลให้มากขึ้น เพื่อให้การจัดซื้อทรัพยากรสารสนเทศครอบคลุมทุกช่องทางในการเสนอซื้อ ครอบคลุมกลุ่มเป้าหมาย และครอบคลุมทุกสาขาวิชาโดยผู้รับบริการสามารถเสนอแนะรายชื่อทรัพยากรสารสนเทศที่ต้องการเข้ามายังสำนักหอสมุด ผ่านช่องทางออนไลน์ ได้แก่ [แบบฟอร์มเสนอซื้อออนไลน์](https://maejo.link?L=2Tnm) กล่องข้อความใน [Facebook MJU Library](https://www.facebook.com/mjulibrary) และมีการสำรวจความต้องการของผู้รับบริการสำหรับการคัดเลือกหนังสือ/หนังสืออิเล็กทรอนิกส์ เพื่อจัดซื้อให้สอดคล้องกับหลักสูตรการเรียนสอนของมหาวิทยาลัย อีกทั้งยังมีการจัดโครงการ Maejo Book Fair ขึ้นเป็นประจำทุกปี เพื่ออำนวยความสะดวกให้อาจารย์ นักศึกษา และบุคลากร สามารถเลือกซื้อหนังสือที่เกี่ยวข้องกับสาขาวิชาได้โดยสะดวกมากขึ้น โดยสามารถคัดเลือกและ[เสนอซื้อหนังสือและหนังสืออิเล็กทรอนิกส์ผ่านเว็บไซต์](https://lib.mju.ac.th/purchaseonline/) เพื่อความสะดวกมากยิ่งขึ้น

สำนักหอสมุด มีทรัพยากรสารสนเทศที่ให้บริการ แบ่งเป็น 1) รูปแบบตัวเล่ม ได้แก่ หนังสือ วารสาร และสื่อโสตทัศน์ และ 2) รูปแบบดิจิทัล ได้แก่ หนังสืออิเล็กทรอนิกส์ วารสารอิเล็กทรอนิกส์ ฐานข้อมูลอิเล็กทรอนิกส์ โดยทรัพยากรสารสนเทศดังกล่าวได้สอดคล้องกับ[หลักสูตรการเรียนการสอนของมหาวิทยาลัย](https://library.mju.ac.th/2022/curiculum-collections-statistics/) ทั้ง 3 แห่ง ได้แก่ มหาวิทยาลัยแม่โจ้ เชียงใหม่ มหาวิทยาลัยแม่โจ้-แพร่ เฉลิมพระเกียรติ และมหาวิทยาลัยแม่โจ้-ชุมพร จำนวน 18 คณะ/วิทยาลัย รวมทั้งสิ้น 116 หลักสูตร โดยแบ่งทรัพยากรสารสนเทศ ดังนี้

1. ทรัพยากรในรูปแบบตัวเล่ม ที่มี[ให้บริการในระบบห้องสมุดอัตโนมัติ](https://library.mju.ac.th/2022/library-collection-statistics/) ประกอบด้วย

1.1 หนังสือจำนวน 197,776 เล่ม แบ่งเป็น หนังสือภาษาไทย 160,973 เล่ม หนังสือภาษาต่างประเทศ 36,803 เล่ม (ข้อมูล ณ วันที่ 13 มีนาคม 2567)

* 1. วารสารจำนวน 1,318 รายชื่อ แบ่งเป็นวารสารภาษาไทย 881 รายชื่อ วารสารภาษาต่างประเทศ 437 รายชื่อ (ข้อมูล ณ วันที่ 13 มีนาคม 2567)
	2. สื่อโสตทัศนวัสดุ 3,869 รายชื่อ (ข้อมูล ณ วันที่ 13 มีนาคม 2567)

2. ทรัพยากรในรูปแบบดิจิทัล ที่รองรับการให้บริการผ่านระบบออนไลน์และอำนวยความสะดวกแก่ผู้รับบริการให้สามารถเข้าถึงฐานข้อมูลที่สำนักหอสมุดมีให้บริการได้ตลอด 24 ชั่วโมง ผ่านดิจิทัลแพลตฟอร์ม <https://my.openathens.net/> ประกอบด้วย

2.1 ฐานข้อมูลหนังสืออิเล็กทรอนิกส์ ที่สำนักหอสมุดมีให้บริการ [จำนวน 12 ฐาน](https://erp.mju.ac.th/openFile.aspx?id=NjIxMTU5&method=inline)

2.2 วารสารออนไลน์ โดยสามารถเข้าถึงบทความแบบออนไลน์ได้จากเว็บไซต์หลักของวารสาร [จำนวน 400 รายชื่อ](https://erp.mju.ac.th/openFile.aspx?id=NjIxMTg1&method=inline)

2.3 ฐานข้อมูลอิเล็กทรอนิกส์ ที่สำนักหอสมุดมีให้บริการ โดยมีทั้งที่สำนักหอสมุดจัดซื้อเองและสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม จัดซื้อให้ รวม [จำนวน 30 ฐาน](https://erp.mju.ac.th/openFile.aspx?id=NjIxMTU4&method=inline)

ด้านการผลิตทรัพยากรสารสนเทศอิเล็กทรอนิกส์นั้น สำนักหอสมุดได้ดำเนินการ 1) เก็บรวบรวมคลังปัญญามหาวิทยาลัยที่เป็นผลงานวิชาการของอาจารย์ นักศึกษา นักวิจัย นักวิชาการ และบุคลากรของมหาวิทยาลัยแม่โจ้ ได้แก่ วิทยานิพนธ์ ดุษฎีนิพนธ์ รายงานการค้นคว้าอิสระ รายงานการวิจัย ฯลฯ และ [แปลงให้อยู่ในรูปดิจิทัล](http://lib.mju.ac.th/e-office/doccenter/file/2023/0001338.pdf) เก็บรักษา แสดง และให้การเข้าถึงในรูปแบบออนไลน์ให้เป็นประโยชน์แก่สาธารณะ[ผ่านแพลตฟอร์ม](http://ir.mju.ac.th/dspace/) และให้ความรับรองในการเข้าถึงในระยะยาว (Archiving) ตามหลักการอนุรักษ์ข้อมูลจดหมายเหตุ เพื่อให้ผู้ใช้บริการสามารถเข้าถึงคลังปัญญามหาวิทยาลัยได้สะดวกและถือเป็นการอนุรักษ์ข้อมูลจดหมายเหตุดิจิทัลอีกด้วย 2) [การสร้างคอลเล็กชั่นพิเศษ](https://archives.mju.ac.th/web/) ด้วยการรวบรวมข้อมูลจากเอกสาร สิ่งพิมพ์ รวมถึงการลงพื้นที่เพื่อการสัมภาษณ์ปราชญ์ และผู้มีความรู้ในด้านต่างๆ แล้วนำข้อมูลมาเรียบเรียงและเผยแพร่ในรูปแบบออนไลน์ ได้แก่ 1) จดหมายเหตุมหาวิทยาลัยแม่โจ้ เป็นการรวบรวมเอกสาร สิ่งพิมพ์ ที่แสดงถึงประวัติ และพัฒนาการของมหาวิทยาลัยแม่โจ้ 2) ฐานข้อมูลรางวัลเกียรติยศ ที่รวบรวมข้อมูลเกี่ยวกับการได้รับรางวัลของ นักศึกษา อาจารย์ และบุคลากร ของมหาวิทยาลัยแม่โจ้ 3) คอลเล็คชั่นรวบรวมข้อมูลที่แสดงถึงพัฒนาการด้านการเกษตรในภาคเหนือ ข้อมูลด้านศิลปวัฒนธรรม และภูมิปัญญาด้านการเกษตรภาคเหนือ 4) ฐานข้อมูลองค์ความรู้มหาวิทยาลัยแม่โจ้ รวบรวมองค์ความรู้ ผลงาน โครงการ นวัตกรรมของมหาวิทยาลัยแม่โจ้ 5) Oral History เป็นการรวบรวมประวัติศาสตร์จากคำบอกเล่า 6) ฐานข้อมูล SANSAI Discovery เป็นข้อมูลท้องถิ่นของอำเภอสันทราย 7) ฐานเรียนรู้ชันโรง 8) ฐานข้อมูลอาหารท้องถิ่น Local Food Discovery ที่รวบรวมข้อมูลสูตรอาหาร ข้อมูลสมุนไพรที่ใช้ในการทำอาหารในท้องถิ่นภาคเหนือ และ 9) ฐานข้อมูลเครือข่ายพิพิธภัณฑ์ชุมชน มหาวิทยาลัยแม่โจ้ ที่รวบรวมข้อมูลพิพิธภัณฑ์ชุมชน

ผลการดำเนินงานด้านการมุ่งเน้นการจัดหาและผลิตทรัพยากรสารสนเทศอิเล็กทรอนิกส์เพื่อสนับสนุนการเป็น Digital Library นั้น สำนักหอสมุด ได้มีการประเมินผลการดำเนินงานโดย[การศึกษาความคาดหวังและความพึงพอใจต่อคุณภาพบริการของสำนักหอสมุด มหาวิทยาลัยแม่โจ้ ประจำปีงบประมาณ 2566](https://lib.mju.ac.th/e-office/doccenter/file/2023/0001346.pdf) [ศึกษาความคาดหวังและความพึงพอใจต่อคุณภาพการบริการของห้องสมุด มหาวิทยาลัยแม่โจ้-แพร่ เฉลิมพระเกียรติ ประจำปี 2566](https://erp.mju.ac.th/openFile.aspx?id=NjIzMDk3&method=inline) และ [ศึกษาความคาดหวังและความพึงพอใจต่อคุณภาพการบริการของห้องสมุด มหาวิทยาลัยแม่โจ้-ชุมพร ประจำปี 2566](https://erp.mju.ac.th/openFile.aspx?id=NjIzMDk4&method=inline) เพื่อสำรวจความคาดหวังและความพึงพอใจต่อคุณภาพบริการ: ด้านลักษณะทางกายภาพ ในหัวข้อหนังสือ วารสาร ฐานข้อมูล เครื่องมือสนับสนุนการวิจัย ฯลฯ มีความหลากหลาย ทันสมัย เพียงพอ เข้าถึงได้ง่าย พร้อมใช้งานอยู่เสมอและตรงกับความต้องการ ซึ่งมีผลการประเมิน ดังนี้

1) ความคาดหวังของผู้ใช้บริการของสำนักหอสมุด มีค่าเฉลี่ย 4.43 อยู่ในระดับมากที่สุด ห้องสมุด มหาวิทยาลัยแม่โจ้-แพร่ เฉลิมพระเกียรติ มีค่าเฉลี่ย 4.00 อยู่ในระดับมากที่สุด และห้องสมุด มหาวิทยาลัยแม่โจ้-ชุมพร มีค่าเฉลี่ย 4.42 อยู่ในระดับมากที่สุด

2) ความพึงพอใจของผู้ใช้บริการ สำนักหอสมุด มีค่าเฉลี่ย 4.34 อยู่ในระดับมากที่สุด ห้องสมุด มหาวิทยาลัยแม่โจ้-แพร่ เฉลิมพระเกียรติ มีค่าเฉลี่ย 3.71 อยู่ในระดับมากที่สุด และห้องสมุด มหาวิทยาลัยแม่โจ้-ชุมพร มีค่าเฉลี่ย 4.46 อยู่ในระดับมากที่สุด

และสำนักหอสมุดได้นำข้อเสนอแนะที่ได้รับจากการศึกษาความคาดหวังและความพึงพอใจต่อคุณภาพบริการของสำนักหอสมุด มหาวิทยาลัยแม่โจ้ ประจำปีงบประมาณ 2566 นำเสนอในคราวการประชุมคณะกรรมการบริหารสำนักหอสมุด ครั้งที่ 2/2567 วันที่ 28 พฤศจิกายน 2566 ระเบียบวาระที่ 3 เรื่องแจ้งเพื่อทราบ ข้อ 3.1.2 เรื่องสรุปผลการรับฟังเสียงผู้รับบริการ ประจำปีงบประมาณ 2566 และระเบียบวาระที่ 4 เรื่องพิจารณา ข้อ 4.8 พิจารณา[ข้อเสนอ/ความคิดเห็นที่ได้รับจากการรับฟังเสียงผู้รับบริการ ด้านทรัพยากรอิเล็กทรอนิกส์](https://erp.mju.ac.th/openFile.aspx?id=NjIyNzMz&method=inline) เพื่อการพัฒนาและปรับปรุงตามข้อเสนอแนะที่ได้รับ

**ด้านการพัฒนาและสนับสนุนให้มีการนำเทคโนโลยีสารสนเทศมาใช้ในการบริการเพื่อก้าวสู่ Digital Services** นั้น สำนักหอสมุดได้มีการส่งเสริมและสนับสนุนให้มีการนำเทคโนโลยีสารสนเทศมาใช้ ทั้งที่ได้รับการจัดซื้อ และการพัฒนาระบบสารสนเทศ รวมถึงการนำระบบเทคโนโลยีสารสนเทศที่มีอยู่มาประยุกต์ใช้สำหรับการปฏิบัติงานเพื่อการให้บริการ โดยมีรายละเอียดดังนี้

1. โปรแกรมสำเร็จรูปสำหรับจัดทำบรรณานุกรม และสนับสนุนการจัดทำจัดทำผลงานทางวิชาการ โดยเป็นการนำเทคโนโลยีเข้ามาใช้ได้อย่างมีประสิทธิภาพเพื่อการพัฒนาผลงานทางวิชาการของมหาวิทยาลัย ตลอดจนโปรแกรมที่อำนวยความสะดวกให้ผู้รับบริการสามารถเข้าถึงสารสนเทศได้ทุกสถานที่และทุกเวลาจำนวน 5 โปรแกรม ได้แก่

* 1. โปรแกรมจัดการรายการบรรณานุกรม EndNote
	2. โปรแกรมตรวจสอบการคัดลอกผลงานทางวิชาการ (COPYLEAKS)
	3. โปรแกรมสำหรับวิเคราะห์ข้อมูลทางสถิติ และการจัดการข้อมูลต่าง ๆ (SPSS)
	4. ชุดโปรแกรม Adobe Creative Cloud
	5. ระบบยืนยันตัวตนและเครื่องมือช่วยในการเข้าถึงฐานข้อมูลออนไลน์ OpenAthens

ทั้งนี้ เมื่อวันที่ 20 มีนาคม 2567 สำนักหอสมุดได้จัดกิจกรรมแลกเปลี่ยนประสบการณ์การใช้โปรแกรมตรวจสอบการคัดลอกผลงานทางวิชาการ และฐานข้อมูลอิเล็กทรอนิกส์ เพื่อให้เกิดการบอกรับอย่างมีประสิทธิภาพ ประจำปีงบประมาณ พ.ศ. 2567 โดยมีวัตถุประสงค์เพื่อเป็นการสร้างความรู้ความเข้าใจและเป็นสื่อกลางในการใช้โปรแกรมตรวจสอบการคัดลอกผลงานทางวิชาการ และฐานข้อมูลอิเล็กทรอนิกส์ และเพื่อเป็นแนวทางในการบอกรับโปรแกรมตรวจสอบการคัดลอกผลงานทางวิชาการ และฐานข้อมูลอิเล็กทรอนิกส์ ของมหาวิทยาลัยต่อไป

1. สำนักหอสมุดได้มีการพัฒนาและประยุกต์ใช้ระบบสารสนเทศสำหรับการปฏิบัติงานและการให้บริการในรูปแบบออนไลน์ ดังต่อไปนี้
2. **บริการทรัพยากรสารสนเทศประเภทอิเล็กทรอนิกส์** ได้แก่ ฐานข้อมูลออนไลน์
E-book และ E-Journal ผ่านทางเว็บไซต์สำนักหอสมุด ([https://library.mju.ac.th/2022/database](https://library.mju.ac.th/2022/database/)/) ผู้รับบริการสามารถเข้าใช้งานทรัพยากรสารสนเทศประเภทอิเล็กทรอนิกส์ภายใต้เครือข่ายของมหาวิทยาลัยได้โดยไม่ต้องเดินทางมาห้องสมุด โดยสามารถใช้บริการสืบค้นข้อมูลผ่าน[เครือข่ายส่วนตัวเสมือน VPN (Virtual Private Network: VPN)](https://maejonet.mju.ac.th/wtms_newsDetail.aspx?nID=12955&lang=th-TH) และ ระบบยืนยันตัวตน [OpenAthens](https://my.openathens.net/)
3. **การสืบค้นฐานข้อมูลทรัพยากรสารสนเทศของสำนักหอสมุด** ผู้รับบริการสามารถสืบค้นผ่านช่องทาง[เว็บไซต์สำนักหอสมุด](https://library.mju.ac.th/) และสามารถสืบค้นทรัพยากรสารสนเทศผ่าน[ระบบห้องสมุดอัตโนมัติ ALIST](https://opac.mju.ac.th/)
4. **บริการตอบคำถามและช่วยการค้นคว้า** ผู้รับบริการสามารถสอบถามรายละเอียดต่าง ๆ ผ่านช่องทาง ดังนี้ 1) [เว็บไซต์สำนักหอสมุด](https://library.mju.ac.th/) โดยกดคลิกใช้บริการที่ปุ่มแชท 2) [Facebook Pages: MJU Library](https://www.facebook.com/mjulibrary) 3) [Line Official](https://line.me/R/ti/p/%40mjulibrary) 4) เบอร์โทรศัพท์ 0-5387-3510 และ 0-5387-3511 5) e-mail library\_service@mju.ac.th เพื่อสอบถามการใช้บริการ การช่วยการค้นคว้า รวมถึงข้อมูลต่าง ๆ เกี่ยวกับสำนักหอสมุด โดยจะมีเจ้าหน้าที่ให้บริการประจำทุกช่องทาง
5. [**บริการฝึกอบรมและนำชมห้องสมุด**](https://library.mju.ac.th/2022/services/academy/)เป็นบริการฝึกอบรมและนำชมห้องสมุดให้แก่ นักศึกษา อาจารย์ บุคลากรมหาวิทยาลัยแม่โจ้ และผู้สนใจทั่วไป มีวัตถุประสงค์เพื่อให้ผู้รับบริการได้ทราบถึงบริการต่าง ๆ ที่ห้องสมุดมีให้บริการ ทรัพยากรสารสนเทศของห้องสมุด วิธีการสืบค้นสารสนเทศเพื่อการศึกษา การเรียนการสอน และการวิจัย การใช้งานโปรแกรมสนับสนุนต่าง ๆ เช่น การใช้โปรแกรมจัดการรายการบรรณานุกรม (Reference Management Training) การใช้โปรแกรมตรวจสอบการคัดลอกผลงานทางวิชาการ (COPYLEAKS) รวมถึงทักษะอื่น ๆ ที่จะช่วยสนับสนุนพันธกิจของมหาวิทยาลัย สนับสนุนการเรียน การสอนและการวิจัยให้เป็นไปอย่างสมบูรณ์ (<https://maejo.link/?L=1YJm>) สามารถฝึกอบรมได้ทั้งในรูปแบบออนไลน์และออนไซต์
6. [**บริการ Pick Up & Delivery**](https://library.mju.ac.th/2022/services/bookdelivery/) บริการรับคืนทรัพยากรสารสนเทศภายในมหาวิทยาลัย และจัดส่งทรัพยากรสารสนเทศทั้งภายใน และภายนอกมหาวิทยาลัย ให้บริการสำหรับนักศึกษา อาจารย์ และบุคลากรมหาวิทยาลัยแม่โจ้เท่านั้น
7. [**บริการยืมระหว่างห้องสมุดวิทยาเขต**](https://library.mju.ac.th/2022/services/bookdelivery-campus/) คือ การให้บริการหนังสือร่วมกันระหว่างวิทยาเขตทั้ง 3 แห่ง ได้แก่ มหาวิทยาลัยแม่โจ้ เชียงใหม่, มหาวิทยาลัยแม่โจ้-แพร่ เฉลิมพระเกียรติ และมหาวิทยาลัยแม่โจ้-ชุมพร ให้บริการเฉพาะนักศึกษา อาจารย์ และบุคลากรมหาวิทยาลัยแม่โจ้เท่านั้น
8. [**บริการยืมหนังสือต่อด้วยตนเอง**](https://library.mju.ac.th/2022/services/bookrenew/) หรือติดต่อเจ้าหน้าที่ได้ที่ช่องทางดังนี้ 1) [ระบบห้องสมุดอัตโนมัติ ALIST (OPAC)](https://opac.mju.ac.th/) 2) Application ALIST OPAC ใช้ได้กับระบบปฏิบัติการ ios และ Android 3) [Facebook Pages: MJU Library](https://www.facebook.com/mjulibrary) 4) [Line Official](https://line.me/R/ti/p/%40tyw9123r)
9. [**บริการยืมระหว่างห้องสมุดสถาบันอุดมศึกษา**](https://library.mju.ac.th/2022/services/interlibraryloan/)เพื่อการให้บริการยืมทรัพยากรสารสนเทศ หรือขอทำสำเนาทรัพยากรสารสนเทศของห้องสมุดสถาบันอุดมศึกษาทั่วประเทศ ผ่านเว็บไซต์สำนักหอสมุด (<https://forms.gle/KSqJYUB63tzbyfgc7>) และผ่านระบบสืบค้น [EDS](https://library.mju.ac.th/2022/services/edsplusfulltext/)
10. [**Library of Things**](https://library.mju.ac.th/2022/services/library-of-things/) เป็นการรวบรวมอุปกรณ์ต่าง ๆ ไว้เพื่อให้นักศึกษาและบุคลากรของมหาวิทยาลัยแม่โจ้ สามารถยืมไปใช้ประโยชน์ได้ ถูกสร้างขึ้นโดยมีวัตถุประสงค์เพื่อให้บริการยืมอุปกรณ์และสิ่งของที่สนับสนุนและส่งเสริมให้นักศึกษาเป็นผู้ประกอบการ และเกิดการเรียนรู้จากการทดลองปฏิบัติ (Active Experimentation) และเพื่อสร้างภาพลักษณ์และมุมมองแปลกใหม่ที่มีต่อห้องสมุด โดยเลือกอุปกรณ์ที่ต้องการยืมใช้งานได้ที่ <https://libraryservices.mju.ac.th/page/libraryofthings/> และ กรอกแบบฟอร์มยืมอุปกรณ์ได้ที่ <https://forms.gle/cbX7Q8vecaYxQxaWA>
11. [**บริการค้นหาเอกสารฉบับเต็ม**](https://library.mju.ac.th/2022/services/fulltextfinder/) **(Full Text Finder Service)** บริการช่วยค้นหาเอกสารฉบับเต็มในรูปแบบอิเล็กทรอนิกส์ โดยผู้ขอใช้บริการต้องสามารถระบุชื่อบทความที่ต้องการได้ ให้บริการเฉพาะนักศึกษา อาจารย์ และบุคลากรมหาวิทยาลัยแม่โจ้ (<https://maejo.link/?L=7lWC>)
12. [**บริการค้นหาเอกสารตามความต้องการ**](https://library.mju.ac.th/2022/services/documentsondemand/) **(Document on Demand)** บริการช่วยการค้นคว้าและรวบรวมทรัพยากรสารสนเทศตามหัวข้อเรื่อง คำสำคัญหรือประเด็นต่าง ๆ ที่ต้องการ ให้บริการเฉพาะอาจารย์มหาวิทยาลัยแม่โจ้ (<https://maejo.link/?L=7lWC>)
13. [**บริการแนะนำวารสารเพื่อการตีพิมพ์**](https://library.mju.ac.th/2022/services/journalrecommendation/) **(Journal Recommendation Service)** บริการแนะนำวารสารที่มีความน่าเชื่อถือ มีคุณภาพและเหมาะสมแก่การเผยแพร่ผลงานทางวิชาการทั้งในระดับชาติและนานาชาติ ให้บริการเฉพาะนักศึกษา อาจารย์ และบุคลากรมหาวิทยาลัยแม่โจ้ (<https://maejo.link/?L=7lWC>)
14. [**บริการ Article delivery**](https://library.mju.ac.th/2022/services/articledelivery/)บริการจัดส่งไฟล์บทความวารสารที่มีให้บริการภายในห้องสมุด โดยค้นหาบทความที่ต้องการจาก [OPAC](https://opac.mju.ac.th/) และส่งคำขอโดยการคลิกที่ปุ่ม “ขอบทความ” (ปุ่มจะปรากฏอยู่บริเวณด้านขวาของหน้าจอ OPAC ให้บริการสำหรับนักศึกษา อาจารย์ และบุคลากรมหาวิทยาลัยแม่โจ้
15. [**บริการตรวจสอบหนังสือค้างส่งและค่าปรับผ่านช่องทางออนไลน์**](https://library.mju.ac.th/2022/services/debtcheck/) การตรวจสอบหนังสือค้างส่งและค่าปรับจะแสดงผลทั้งห้องสมุดกลางและห้องสมุดคณะ ผ่านเว็บไซต์สำนักหอสมุด
16. [**บริการชำระค่าปรับผ่าน QR Code Payment**](https://library.mju.ac.th/2022/services/qrcode-payment/) สำนักหอสมุดมีช่องทางการชำระค่าปรับเกินกำหนดส่งจากการยืมหนังสือ ค่าปรับ หรือชำระค่าสมัครสมาชิกประเภทศิษย์เก่าและบุคคลภายนอก
17. [**บริการ Article Alert**](https://library.mju.ac.th/2022/services/articlealert/) เป็นบริการสมัครรับการแจ้งเตือน เพื่อติดตามเนื้อหาใหม่ๆ จากฐานข้อมูลชั้นนำ โดยผลลัพธ์จะมาจาก Keyword ที่ท่านเป็นผู้กำหนด ส่งตรงถึงท่านผ่านทาง e-mail (แจ้งเตือนสัปดาห์ละครั้ง) โดยไม่ต้องค้นหาด้วยตนเอง (<https://maejo.link/?L=bfKn>)
18. [**บริการ Line Alert**](https://line.me/R/ti/p/%40mjulibrary) เพื่อแจ้งเตือนการยืม-คืน ทรัพยากรสารสนเทศ แจ้งเตือนวันกำหนดส่ง การแจ้งข้อมูลหนี้สินคงค้าง การแจ้งเตือนผลการเสนอซื้อหนังสือแ การแจ้งเตือนหนังสือพร้อมให้บริการ และแจ้งข่าวสารต่าง ๆ ของสำนักหอสมุด
19. [**การให้คำแนะนำการใช้ห้องสมุด**](https://library.mju.ac.th/2022/guides-tutorials/) ด้วยการเผยแพร่คู่มือการใช้บริการห้องสมุดผ่านทางเว็บไซต์สำนักหอสมุด เพื่อให้ผู้รับบริการสามารถศึกษาข้อมูลการใช้บริการห้องสมุดเบื้องต้นได้ด้วยตนเอง

ในส่วนของผลการดำเนินงานด้านการพัฒนาและสนับสนุนให้มีการนำเทคโนโลยีสารสนเทศมาใช้ในการบริการเพื่อก้าวสู่ Digital Services นั้น สำนักหอสมุด ได้มีการประเมินผลการดำเนินงานโดย[การศึกษาความคาดหวังและความพึงพอใจต่อคุณภาพบริการของสำนักหอสมุด มหาวิทยาลัยแม่โจ้ ประจำปีงบประมาณ 2566](https://lib.mju.ac.th/e-office/doccenter/file/2023/0001346.pdf) [ศึกษาความคาดหวังและความพึงพอใจต่อคุณภาพการบริการของห้องสมุด มหาวิทยาลัยแม่โจ้-แพร่ เฉลิมพระเกียรติ ประจำปี 2566](https://erp.mju.ac.th/openFile.aspx?id=NjIzMDk3&method=inline) และ [ศึกษาความคาดหวังและความพึงพอใจต่อคุณภาพการบริการของห้องสมุด มหาวิทยาลัยแม่โจ้-ชุมพร ประจำปี 2566](https://erp.mju.ac.th/openFile.aspx?id=NjIzMDk4&method=inline) เพื่อสำรวจความคาดหวังและความพึงพอใจต่อคุณภาพบริการ: ด้านการตอบสนองการบริการ ในหัวข้อ 1. เจ้าหน้าที่มีความกระตือรือร้น เต็มใจ พร้อมให้บริการได้อย่างทันท่วงทีทําให้ผู้รับบริการรู้สึกเป็นคนพิเศษอยู่เสมอ และ 2. การให้บริการสามารถตอบสนองความต้องการของได้อย่างรวดเร็วและทั่วถึง มีผลการประเมิน ดังนี้

1) ความคาดหวังของผู้ใช้บริการ สำนักหอสมุด มีค่าเฉลี่ย 4.52 อยู่ในระดับมากที่สุด ห้องสมุด มหาวิทยาลัยแม่โจ้-แพร่ เฉลิมพระเกียรติ มีค่าเฉลี่ย 4.16 อยู่ในระดับมากที่สุด และห้องสมุด มหาวิทยาลัยแม่โจ้-ชุมพร มีค่าเฉลี่ย 4.47 อยู่ในระดับมากที่สุด

2) ความพึงพอใจของผู้ใช้บริการ สำนักหอสมุด มีค่าเฉลี่ย 4.55 อยู่ในระดับมากที่สุด ห้องสมุด มหาวิทยาลัยแม่โจ้-แพร่ เฉลิมพระเกียรติ มีค่าเฉลี่ย 3.93 อยู่ในระดับมาก และห้องสมุด มหาวิทยาลัยแม่โจ้-ชุมพร มีค่าเฉลี่ย 4.72 อยู่ในระดับมากที่สุด

และสำนักหอสมุดได้นำข้อเสนอแนะที่ได้รับจากการศึกษาความคาดหวังและความพึงพอใจต่อคุณภาพบริการของสำนักหอสมุด มหาวิทยาลัยแม่โจ้ ประจำปีงบประมาณ 2566 นำเสนอในคราวการประชุมคณะกรรมการบริหารสำนักหอสมุด ครั้งที่ 2/2567 วันที่ 28 พฤศจิกายน 2566 ระเบียบวาระที่ 3 เรื่องแจ้งเพื่อทราบ ข้อ 3.1.2 เรื่องสรุปผลการรับฟังเสียงผู้รับบริการ ประจำปีงบประมาณ 2566 และระเบียบวาระที่ 4 เรื่องพิจารณา ข้อ 4.8 พิจารณา[ข้อเสนอ/ความคิดเห็นที่ได้รับจากการรับฟังเสียงผู้รับบริการ ด้านเทคโนโลยีสารสนเทศเพื่อการให้บริการ](https://erp.mju.ac.th/openFile.aspx?id=NjIyNzM0&method=inline) เพื่อการพัฒนาและปรับปรุงตามข้อเสนอแนะที่ได้รับ